SPRÁVA KOMISIE EURÓPSKEMU PARLAMENTU A RADE SPRÁVA O POKROKU PRI VÝVOJI SCHENGENSKÉHO INFORMAČNÉHO SYSTÉMU DRUHEJ GENERÁCIE (SIS II) Január 2011 - Jún 2011 /* KOM/2011/0907 v konečnom znení */





OBSAH 1. Úvod 3 2. Stav projektu 3 2.1. Prehľad o pokroku v sledovanom období 3 2.2. Technický rámec pre dokončenie projektu 3 2.3. Príprava na skúšky druhého medzníka 4 2.4. Príprava na komplexnú skúšku 4 2.5. Prípravy na prechod 5 2.6. Sieť SIS II 7 2.7. Prevádzkové riadenie 7 2.8. Bezpečnosť 7 3. Riadiace činnosti 8 3.1. Finančné dôsledky 8 3.2. Riadenie projektu 9 3.2.1. Rada pre globálne riadenie programu (GPMB) 9 3.2.2. Výbor SIS-VIS (SIS II) 9 3.2.3. Plánovanie a koordinácia na vnútroštátnej úrovni 10 3.2.4. Rada 10 3.2.5. Európsky parlament 10 4. Priority ďalšieho sledovaného obdobia 11 5. Závery 11 1. ÚVOD V tejto správe o pokroku sa uvádza opis prác vykonaných v prvom polroku 2011 vo vývoji Schengenského informačného systému druhej generácie (SIS II) a v príprave prechodu zo systému SIS 1+ na SIS II. Táto správa sa predkladá Rade a Európskemu parlamentu v súlade s článkom 18 nariadenia Rady (ES) č. 1104/2008 a rozhodnutia Rady 2008/839/SVV o prechode zo Schengenského informačného systému (SIS 1+) na SIS II. 2. STAV PROJEKTU 2.1. Prehľad o pokroku v sledovanom období Rada pre spravodlivosť a vnútorné veci (SVV) v októbri 2010 vzala na vedomie nový globálny harmonogram a rozpočet SIS II a vyzvala všetky zainteresované strany, aby využili tento nový impulz a vynaložili všetko úsilie na zabezpečenie realizácie projektu. Od prijatia záverov Rady v októbri 2010 všetky zainteresované strany vynakladali maximálne úsilie na dodanie svojich prvkov systému SIS II. Technický vývoj aktualizovaného centrálneho SIS II je na správnej ceste s významnými činnosťami v skúšaní centrálneho systému a v členských štátoch. Každý potenciálny problém sa prerokúva so zainteresovanými stranami, aby sa riziká mohli riešiť a zmierniť ešte v začiatkoch. Dohoda uzavretá koncom roka 2010 o konečných technických špecifikáciách, ktorými sa riadi vzájomné fungovanie centrálneho systému s vnútroštátnymi systémami, bola predpokladom na dokončenie technického vývoja projektu. V súlade s tým sa dokončil a uzavrel proces akceptácie špecifikácií. Zmluva s hlavným zmluvným dodávateľom v oblasti vývoja vrátane konečných dohodnutých aktualizovaných požiadaviek na SIS II bola podpísaná 29. novembra 2010. Začiatkom sledovaného obdobia boli členské štáty upozornené na dve riziká: a) dostupnosť testovacieho prostredia SIS 1+, a b) pripravenosť členských štátov zúčastniť sa na kampaniach „rozšírenej skúšky zhody“ (CTE). Včasné odhalenie týchto problémov viedlo k spoločným zmierňujúcim opatreniam na riešenie týchto dvoch rizík. Po fáze vývoja, keď centrálny a vnútroštátne systémy boli modernizované podľa nových špecifikácií, zainteresované strany pristúpili k skúškam: - na centrálnej úrovni bola „dodávateľská akceptačná skúška“ modernizovaného systému úspešná, - na vnútroštátnej úrovni začala v apríli prvá séria CTE, ktorá overuje súlad medzi centrálnym a vnútroštátnymi systémami. Ďalší vývoj projektu naďalej pokračuje hladko v pozitívnej a konštruktívnej atmosfére. 2.2. Technický rámec na dokončenie projektu Ďalší hardvér na uvedenie do prevádzky Celý ďalší hardvér pre záložnú centrálnu jednotku v Rakúsku bol dodaný podľa plánu. Zvyšný hardvér pre centrálnu jednotku bol dodaný do Štrasburgu 25. januára 2011, hlavná časť nového hardvéru bola dodaná do Štrasburgu 17. decembra 2010. Vývoj vnútroštátnych systémov SIS II Dňa 22. decembra 2010 Komisia zaslala členským štátom list, v ktorom posilnila svoje potvrdenie konečného a stabilného stavu dokumentu o riadení prepojenia (ICD) 3.0. Táto verzia predstavuje referenčný dokument, s ktorým musia byť zosúladené centrálny systém a vnútroštátne systémy. Členské štáty boli vyzvané, aby prijali potrebné opatrenia pre vnútroštátny vývoj a plánovanie skúšania SIS II a aby boli pripravené na prvé oficiálne skúšky s centrálnym systémom, ktoré začali v máji 2011. Skúšky Workshop o skúškach sa uskutočnil 11. – 12. januára 2011 a zameral sa na plán skúšok a stratégiu skúšok. Poradná skupina pre skúšky (TAG) prerokovala a uzatvorila 25. januára 2011 posledné nespracované pripomienky členských štátov k návrhu stratégie skúšok SIS II. To umožnilo Komisii 23. februára 2011 predložiť výboru SIS-VIS na schválenie plán skúšok SIS II, ako aj návrh dokumentu stratégie skúšok. Dosiahlo sa kladné stanovisko. Dostupnosť ôsmich testovacích prostredí znamená pre kampaň CTE, že členské štáty môžu skúšať v štyroch skupinách, pričom každá skupina má najviac osem členských štátov. Na začiatku skúšobného obdobia došlo k určitým ťažkostiam pri rovnomernom rozdeľovaní členských štátov do skupín. Následne začali pre skupinu 1 v súlade s globálnym plánom 12. apríla 2011 prvé neformálne prvky CTE a 23. júna 2011 začali formálne prvky. Tieto CTE skúšky umožňujú členským štátom preukázať zhodu ich aktualizovaných vnútroštátnych systémov s ICD 3.0. Ďalšie tri skupiny budú uskutočňovať skúšky jednu po druhej do konca roka 2011. Ak by členské štáty nedokázali dokončiť tieto skúšky podľa plánu, hrozí, že by to malo dosah na globálny harmonogram projektu oznámený Rade v októbri 2010. Komisia a pracovná skupina SIS II, vedomé si problému a najmä poučené zo skúseností z prvej skupiny, však úzko spolupracovali, aby zabezpečili najvyššiu mieru flexibility pri využití voľných termínov v snahe vyjsť v ústrety náhlym oznámeniam zmien v schopnosti členských štátov vykonať skúšky. 2.3. Príprava na skúšky druhého medzníka Členovia rady pre globálne riadenie programu (GPMB) a Komisia začali prípravu na skúšku druhého medzníka. V konečnom dôsledku si to bude vyžadovať vypracovanie dokumentu s požiadavkami, ktorý bude slúžiť ako základ pre opisy riešenia skúšky druhého medzníka v nasledujúcom sledovanom období. 2.4. Príprava na komplexnú skúšku Zasadnutie s členmi GPMB a technickým poradcom pracovnej skupiny Rady pre schengenské záležitosti (vo formácii SIS-TECH) sa konalo 8. februára 2011 v Štrasburgu. Rokovania sa sústredili na činnosti súvisiace s komplexnou skúškou predvídanou v právnych nástrojoch upravujúcich prechod na nový systém.[1] Zasadnutie prinieslo objasnenie, dohodu, možné riešenia dôležitých otázok, opatrenia a časové rámce v celom rade činností. 2.5. Prípravy na prechod Skúšanie prevodníka Na to, aby bolo možné úspešne vykonať prechod zo SIS 1+ na SIS II, sa vytvorí dočasná architektúra prechodu. Bude obsahovať prevodník určený na prevod údajov v dvoch smeroch medzi súčasným C.SIS a centrálnym SIS II a udržiavanie synchronizácie oboch systémov počas obdobia, ktoré členské štáty potrebujú na prechod z jedného systému na druhý[2]. Takáto kľúčová súčasť architektúry prechodu si vyžaduje vyčerpávajúce skúšanie. Na uskutočnenie je potrebné testovacie prostredie SIS 1+. Predpokladalo sa použitie existujúceho testovacieho prostredia pre C.SIS. Avšak na konci roka 2010 Francúzsko informovalo Komisiu, že prostredie, ktoré bolo plánované pre tieto skúšky, už nie je k dispozícii, pretože by bola nutná jeho modernizácia na SIS 1+, ktorá mešká v porovnaní s plánom. Otázka dostupnosti testovacieho prostredia systému SIS 1+ bola označená ako kritické riziko pre globálny harmonogram SIS II. S cieľom zmierniť vplyv tohto problému Komisia a francúzske orgány prediskutovali pragmatické a prevádzkové možnosti, medzi ktoré by patrilo určenie dostupných časových úsekov v súčasnom prostredí, aby sa využili na skúšanie SIS II v týchto voľných intervaloch. Avšak vzhľadom na intenzitu a trvanie skúšok sa ukázalo, že jedinou skutočnou možnosťou je osobitné účelové prostredie. Komisia s pomocou GPMB pracovala na vytvorení riešenia mimoriadnej situácie. Táto analýza opäť dospela k záveru, že neexistuje iné schodné riešenie ako nákup nového testovacieho prostredia SIS 1+ (od súčasného dodávateľa systému SIS 1+). Vyžadovala sa úzka spolupráca Francúzska, keďže francúzsky technický personál mal najlepšie predpoklady na určenie presných požiadaviek na potrebné vybavenie a zaručenie, že toto nové testovacie prostredie môže byť úplne zosúladené s fungujúcim SIS 1+, ak by sa tento vyvinul. Toto núdzové riešenie bude mať nevyhnutne dosah na rozpočet, ako aj harmonogram. - Z hľadiska harmonogramu zavedenie takéhoto prostredia si vyžaduje 19 týždňov. Tento čas bol vytvorený v globálnom harmonograme tým, že činnosti sa vykonávajú paralelne s existujúcimi úlohami projektu. Pomerne dlhá lehota bola spôsobená skutočnosťou, že výhradný dodávateľ uprednostnil modernizáciu SIS 1+ a nevytvoril osobitný tím pre projekt SIS II. - Z hľadiska rozpočtu nové testovacie prostredie bude stáť približne 3 mil. EUR, ktoré sa majú hradiť z rozpočtu EÚ. Táto cena nezahŕňa prevádzkové náklady spojené s používaním systému. Pri riešení tohto rizika Komisia sledovala dva ciele: zabrániť akémukoľvek negatívnemu vplyvu na globálny harmonogram SIS II a zabrániť prerušeniam prebiehajúcej práce vykonávanej Francúzskom na modernizácii SIS 1+. Obidva ciele boli splnené a riziko zmiernené. Rozhodnutie o udelení zákazky dodávateľovi na obstarávanie prostredia SIS 1+ bolo uverejnené 11. júna 2011. Verejné obstarávanie bolo ukončené a riziko sa priebežne monitoruje. Napriek tomu je potrebné zdôrazniť jeden základný aspekt. Aj keď sa v tejto fáze zmiernil vplyv na globálny harmonogram, treba mať na pamäti, že riešenie spočívajúce v nákupe nového testovacieho prostredia má vplyv na rozpočet centrálnych vývojových činností a predstavuje sumu, ktorá nebola plánovaná v čase, keď Komisia informovala v októbri 2010 Radu o celkovom rozpočte a harmonograme. Plánovanie prechodu Komisia úzko spolupracuje so svojím hlavným dodávateľom v oblasti vývoja a s odborníkmi z členských štátov na vypracovaní podrobného plánu prechodu zo SIS 1+ na SIS II. Dňa 23. februára 2011 vydal výbor SIS-VIS kladné stanovisko k trom dôležitým dokumentom dláždiacim cestu pre činnosti počas prechodu, a to plán prechodu SIS II, stratégiu skúšania a plán skúšok. Pokiaľ ide o plán prechodu, navrhol sa tak, aby spĺňal technické požiadavky odborníkov z členských štátov tým, že sa v ňom zohľadňuje ich uprednostňovaný technický prístup. Keďže tento prístup nie je úplne v súlade s právnymi nástrojmi upravujúcimi prechod na nový systém, Komisia zamýšľa navrhnúť na začiatku roku 2012 zmenu a doplnenie právneho rámca s cieľom zosúladiť právne predpisy s týmto technickým prístupom. V snahe zabezpečiť hladký proces prechodu treba venovať osobitnú pozornosť problematike kvality údajov. Skutočne len údaje, ktoré spĺňajú pravidlá týkajúce kvality SIS 1+, možno preniesť do SIS II. Údaje, ktoré nie sú v súlade s pravidlami kvality údajov SIS 1+, musia byť pred prechodom na SIS II „vyčistené“, keďže v nezosúladenom formáte sa nedajú preniesť. Technicky to znamená, že takéto údaje musia byť prepracované podľa normy, alebo odstránené. Poľské predsedníctvo určilo vyčistenie údajov za prioritu druhého polroku 2011. Na rokovaní pracovnej skupiny členské štáty upozornili na problematiku prechodu SIRENE. Ide o prechod zo súčasného systému úradov členských štátov SIS 1+ SIRENE na ich nové SIS II SIRENE systémy. Právne nástroje upravujúce prechod na nový systém uvádzajú, že členské štáty zúčastňujúce sa na SIS 1+ vykonajú funkčné skúšky SIRENE[3]. Komisia uznáva zásadný charakter tejto práce vykonávanej v rámci Rady a jej význam pre celkový úspech projektu. Komisia podporila návrh maďarského predsedníctva analyzovať problémy, určiť, čo treba dosiahnuť, a preskúmať právny stav. Komisia sprístupní centrálny SIS II a jeho komunikačnú infraštruktúru počas vykonávania skúšky doplňujúcich informácií[4]. 2.6. Sieť SIS II Súčasťou projektu SIS II je poskytnutie globálnej komunikačnej siete, ktorá spĺňa požiadavky na dostupnosť, bezpečnosť, geografické pokrytie a úroveň služieb, aby mohli vnútroštátne systémy a centrálny systém komunikovať. Základné právne nástroje SIS II opisujú komunikačnú infraštruktúru určenú pre údaje SIS II a výmenu údajov medzi úradmi SIRENE[5]. V priebehu sledovaného obdobia členské štáty potvrdili Komisii technické špecifikácie poštového servera SIS II SIRENE, ktoré sú nevyhnutné pre správne smerovanie a dodávanie údajov vymieňaných medzi úradmi. Komisia následne začala postup verejného obstarávania. 2.7. Prevádzkové riadenie Po spoločných vyhláseniach Rady a Európskeho parlamentu pri prijímaní právnych nástrojov SIS II a VIS v júni 2009 Komisia navrhla zriadiť agentúru na prevádzkové riadenie rozsiahlych informačných systémov v priestore slobody, bezpečnosti a spravodlivosti. Nariadenie o zriadení agentúry bolo prijaté 26. októbra 2011. Agentúra sa ujme svojich povinností v oblasti prevádzkového riadenia systémov 1. decembra 2012. Hlavným poslaním agentúry bude plniť úlohy súvisiace s prevádzkovým riadením SIS II (po uvedení do prevádzky), VIS a EURODAC. V budúcnosti by agentúre mohli byť zverené iné rozsiahle IT systémy, ak by sa tak ustanovilo v príslušných legislatívnych nástrojoch. 2.8. Bezpečnosť Workshop o bezpečnosti siete sa konal 17. – 18. januára 2011 v Bratislave. Workshop sa zaoberal obavami z možnosti prístupu k údajom SIS II zo servisnej organizácie siete sTESTA (SOC – prevádzkové stredisko bezpečnosti prevádzkované HP/ Orange Business Services). Závery workshopu a návrh Komisie vo výbore SIS-VIS 26. januára 2011 viedli Komisiu k iniciovaniu štúdie o zavedení kódovanej vrstvy okrem sieťovej vrstvy systému SIS II. Členské štáty boli vyzvané, aby sa vyjadrili k zadaniu štúdie, a prišlo niekoľko užitočných návrhov. Výsledok štúdie o ďalšom zabezpečení siete pre SIS II bol predložený výboru SIS-VIS 25. mája 2011. Určilo sa jedno technické riešenie spĺňajúce všetky požiadavky. Ďalším krokom bude vykonanie pilotnej štúdie, pre ktorú bude potrebná dobrovoľná účasť troch štátov. Nemecko a Rakúsko sa už dobrovoľne prihlásili. 3. RIADIACE čINNOSTI 3.1. Finančné dôsledky Ku koncu sledovaného obdobia dosiahli celkové viazané rozpočtové prostriedky vynaložené Komisiou na projekt SIS II od roku 2002 sumu 135 146 000 EUR. Príslušné zmluvy zahŕňajú štúdie uskutočniteľnosti, vývoj samotného centrálneho systému SIS II, podporu a zabezpečenie kvality, sieť SIS II, prípravu prevádzkového riadenia v Štrasburgu, bezpečnosť, biometrickú prípravu, komunikáciu a výdavky na pracovné cesty expertov. Z tejto sumy sa od roku 2002 do konca júna 2011 v skutočnosti vyplatilo 72 661 169 EUR. Hlavnými výdavkovými položkami boli vývoj (34 867 228 EUR), sieť (21 520 620 EUR), podpora a zabezpečenie kvality (8 592 178 EUR) a príprava na prevádzkové riadenie v Štrasburgu (6 236 058 EUR). Plnenie rozpočtu | Od roku 2002 do júna 2011 | Od januára do júna 2011 | (EUR) | Záväzky | Platby | Záväzky | Platby | Vývoj | 80 458 863 | 34 867 228 | 81 407 | 1 431 933 | Podpora a zabezpečenie kvality | 11 068 521 | 8 592 178 | 1 081 180 | 467 791 | Sieť | 32 375 954 | 21 520 620 | 0 | 1 149 233 | Príprava prevádzkového riadenia | 7 675 715 | 6 236 058 | 207 500 | 1 398 107 | Bezpečnosť | 1 354 283 | 217 712 | 479 568 | 0 | Štúdie a konzultácie | 961 131 | 942 261 | 20 650 | 20 650 | Informačná kampaň | 33 373 | 33 373 | 0 | 0 | Výdavky na pracovné cesty expertov | 1 203 286 | 236 866 | 0 | 40 745 | Iné | 14 874 | 14 874 | 0 | 0 | SPOLU: | 135 146,000 | 72 661,169 | 1 870 304 | 4 508 459 | Na konci rozpočtového postupu na rok 2011 bola tretina viazaných a platobných rozpočtových prostriedkov pre SIS II v rozpočte EÚ presunutá do rezervy. Predstavovalo to 10 mil. EUR viazaných rozpočtových prostriedkov a 6 642 473 EUR platobných rozpočtových prostriedkov. Uvoľnenie týchto prostriedkov podliehalo poskytnutiu podrobných informácií zo strany Komisie rozpočtovému orgánu o harmonograme SIS II vrátane potrebných technických krokov, nákladov, zodpovednosti za každý krok a úplný prístup k zmluve s poskytovateľom služby pre vývoj systému SIS II. Okrem informácií určených Európskemu parlamentu na konci posledného sledovaného obdobia boli postúpené ďalšie písomné informácie o tejto problematike v januári, máji a júni 2011 a uskutočnili sa technické brífingy poslancov Európskeho parlamentu 12. januára 2011 a 31. mája 2011 ako reakcia na konkrétne otázky a poskytnutie aktuálnych informácií o stave projektu. Počas zasadnutia rozpočtového výboru 14. júna 2011 sa rozhodlo o zrušení rezervy. Vzhľadom na rastúce obavy z potreby dodatočného financovania vnútroštátneho vývoja SIS II vyjadrené ku koncu roku 2010 sa Komisia zaoberala výsledkami dotazníka zaslaného členským štátom na konci roka 2010 s cieľom zistiť ich vnútroštátne potreby a uspokojiť ich v rámci existujúcich pridelených prostriedkov pre európsky Fond pre vonkajšie hranice (EBF) v maximálnej možnej miere. V súčasnosti prebiehajú diskusie o možnostiach prípadného poskytnutia doplňujúcich zdrojov. 3.2. Riadenie projektu 3.2.1. Rada pre globálne riadenie programu (GPMB) Zmenené a doplnené právne nástroje upravujúce prechod na nový systém, ktoré boli prijaté 3. júna 2010, sformalizovali GPMB ako poradný orgán na pomoc projektu centrálneho systému SIS II s cieľom zlepšiť súlad medzi centrálnym projektom SIS II a vnútroštátnymi projektmi SIS II.[6] Rada nemá ani rozhodovaciu právomoc, ani mandát zastupovať Komisiu alebo členské štáty. Mandát GPMB nadobudol účinnosť po priaznivom stanovisku generálneho riaditeľa zodpovedného generálneho riaditeľstva Európskej komisie a členských štátov združených v rámci výboru SIS-VIS z 23. marca 2011. GPMB sa zišla počas obdobia sledovaného v tejto správe 21-krát. 3.2.2. Výbor SIS-VIS (SIS II) Komisii pri vývoji systému SIS II pomáha výbor SIS-VIS. V období od januára do júna 2011 sa uskutočnilo päť zasadnutí výboru SIS-VIS o technických otázkach systému SIS II. Ako sa už oznámilo, dosiahlo sa niekoľko kľúčových schválení o prechode, skúškach a rokovacom poriadku GPMB. Okrem pravidelných zasadnutí výboru SIS-VIS sa organizujú pracovné skupiny výboru a workshopy za účasti odborníkov z členských štátov, aby sa prerokovali podrobné technické otázky. Tieto zasadnutia sa zvyčajne zameriavajú na otázky vznikajúce pri konkrétnych predmetoch plnenia v rámci projektu: - Poradná skupina pre skúšky (TAG) poskytuje výboru SIS-VIS stanoviská k otázkam týkajúcim sa organizácie, realizácie a výkladu skúšok. Táto skupina uskutočnila počas sledovaného obdobia 18 zasadnutí. - Rada pre riadenie zmien (CMB) poskytuje poradenstvo v oblasti klasifikácie, kvalifikácie a potenciálneho vplyvu opravy nahlásených problémov. Vzhľadom na množstvo úsilia vynaloženého na odsúhlasenie aktualizovaných technických špecifikácií centrálneho systému v roku 2010 a následnú stabilizáciu požiadaviek nebola počas sledovaného obdobia táto pracovná skupina, ktorá je tiež podriadená výboru SIS-VIS, formálne zvolaná. - Počas tohto obdobia sa uskutočnili tri workshopy/zasadnutia o prechode na systém SIS II, aby poskytli výboru SIS-VIS poradenstvo a zaoberali sa činnosťami v tejto kritickej problematike. 3.2.3. Plánovanie a koordinácia na vnútroštátnej úrovni Na poskytovanie odporúčaní projektovému tímu Komisie sa vytvorila pracovná skupina pozostávajúca z manažérov vnútroštátnych projektov (NPM) z členských štátov. Účelom stretnutí NPM je riešenie otázok súvisiacich s podrobným plánovaním, rizikami a činnosťami na centrálnej, ako aj na vnútroštátnej úrovni projektu. Počas tohto sledovaného obdobia sa uskutočnilo päť stretnutí NPM. 3.2.4. Rada Zasadnutia v Rade sa vyznačujú pozitívnou atmosférou. Ako sa uviedlo v záveroch Rady a v súlade so želaním všetkých účastníkov projektu zachovať úplnú transparentnosť, Komisia pravidelne informuje Radu o vykonávaní celkového harmonogramu SIS II a o výdavkoch na centrálny projekt. Komisia sa zúčastňuje na zasadnutiach prípravných orgánov Rady zodpovedných za Schengenský informačný systém a na každom zasadnutí Rady ministrov, na ktorom je súčasťou programu systém SIS II. Komisia predložila správy o stave projektu SIS II a o očakávaných ďalších krokoch. Komisia poskytuje kolegom zapojeným do projektu na vnútroštátnej úrovni krátku týždennú správu so súhrnom technického vývoja. 3.2.5. Európsky parlament Komisia aj naďalej podrobne informuje Európsky parlament o aktuálnom stave SIS II na základe spoľahlivých, overiteľných a aktuálnych faktov a údajov. Okrem plnenia informačnej povinnosti ustanovenej v právnych nástrojoch SIS II[7] Komisia poskytla Európskemu parlamentu ďalšie informácie o finančných, zmluvných a plánovacích záležitostiach a o stave projektu v kontexte rokovaní o uvoľnení rozpočtových prostriedkov SIS II na rok 2011 z rezervy (pozri bod 3.2.1). Aktuálne informácie o stave SIS II sa takisto poskytli Výboru pre občianske slobody, spravodlivosť a vnútorné veci (LIBE). Nakoniec Komisia odpovedala na dve parlamentné otázky týkajúce sa SIS. 4. PRIORITY ďALšIEHO SLEDOVANÉHO OBDOBIA V budúcom sledovanom období budú tri hlavné oblasti činnosti: - skúšobné cykly a súvisiace odstraňovanie chýb s cieľom prípravy na skúšku druhého medzníka a komplexnú skúšku v roku 2012, - budú pokračovať prebiehajúce práce v oblasti bezpečnosti vedúce k auditu bezpečnosti v druhom a treťom štvrťroku roku 2012, - skúšky prevodníka s očakávanou generálnou skúškou prechodu medzi SIS 1+ a SIS II v druhom štvrťroku 2012, globálnou generálnou skúškou v druhom a treťom štvrťroku roku 2012 a prechodom živých údajov do systému SIS II pred začatím prevádzky v roku 2013. 5. ZÁVERY V tomto sledovanom období sa vyskytli mimoriadne udalosti. Z veľkej časti vďaka kooperatívnemu prístupu kľúčových zúčastnených strán o otvorenej komunikácii medzi inštitúciami EÚ sa však včas zistili významné riziká a problémy a prijali sa zmierňujúce alebo nápravné opatrenia. V druhej polovici roka 2011 pripravia intenzívne skúšky medzi členskými štátmi a centrálnym systémom pôdu pre rad kritických skúšok v roku 2012 – skúšku druhého medzníka a komplexnú skúšku. Schopnosť dodržať celkový časový rámec projektu bude tiež vo veľkej miere závisieť od úspešného dokončenia intenzívnej skúšobnej fázy počas 2011. Takisto sa vykonajú práce na zaručenie zhody systému s požiadavkami auditu bezpečnosti, ktorý sa má takisto uskutočniť v roku 2012. A napokon príprava na prechod medzi SIS 1+ a SIS II bude pokračovať intenzívnym skúšaním prevodníka, čo by malo umožniť realizáciu celého procesu s požadovaným stupňom dôvery. Príloha I Zasadnutia výboru SIS-VIS (SIS II) a pracovnej skupiny Zasadnutia uskutočnené počas sledovaného obdobia JANUÁR 2011 | 12, 19, 25 | Rada pre globálne riadenie programu SIS II | 18 | Workshop o prechode SIS II | 26 | Zasadnutie manažérov vnútroštátnych projektov SIS II | 26 | Výbor SIS-VIS (zasadnutie technickej formácie SIS II) | 11 | Workshop o stratégii skúšky SIS II | 4, 18, 25 | Zasadnutie SIS II TAG (poradná skupina pre skúšky) | FEBRUÁR 2011 | 2, 9, 22 | Rada pre globálne riadenie programu SIS II | 23 | Zasadnutie manažérov vnútroštátnych projektov SIS II | 23 | Výbor SIS-VIS (zasadnutie technickej formácie SIS II) | 1, 15, 22 | Zasadnutie SIS II TAG (poradná skupina pre skúšky) | MAREC 2011 | 2, 9, 16, 22, 30 | Rada pre globálne riadenie programu SIS II | 23 | Výbor SIS-VIS (zasadnutie technickej formácie SIS II) | 23 | Zasadnutie manažérov vnútroštátnych projektov SIS II | 29 | Zasadnutie SIS II TAG (poradná skupina pre skúšky) | 22 | Workshop SIS II o skúške zhody (rozšírená) TDD | 24 | Workshop o prechode na SIS II | APRÍL 2011 | 6, 13, 27 | Rada pre globálne riadenie programu SIS II | 5, 12, 19, 26 | Zasadnutie SIS II TAG (poradná skupina pre skúšky) | MÁJ 2011 | 10, 18, 24 | Rada pre globálne riadenie programu SIS II | 25 | Výbor SIS-VIS (zasadnutie technickej formácie SIS II) | 25 | Zasadnutie manažérov vnútroštátnych projektov SIS II | 17 | Zasadnutie o prechode na SIS II | 12, 17, 24, 31 | Zasadnutie SIS II TAG (poradná skupina pre skúšky) | JÚN 2011 | 1, 8, 15, 28 | Rada pre globálne riadenie programu SIS II | 23 | Workshop SIS II CTE | 29 | Výbor SIS-VIS (zasadnutie technickej formácie SIS II) | 29 | Zasadnutie manažérov vnútroštátnych projektov SIS II | 7, 14, 21 | Zasadnutie SIS II TAG (poradná skupina pre skúšky) | Zasadnutia výboru SIS-VIS (SIS II) a pracovnej skupiny b) Zasadnutia predbežne naplánované na ďalšie sledované obdobie JÚL 2011 | 6, 12, 19, 27 | Rada pre globálne riadenie programu SIS II | 20 | Výbor SIS-VIS (zasadnutie technickej formácie SIS II) | 20 | Zasadnutie manažérov vnútroštátnych projektov SIS II | 5, 12, 19, 26 | Zasadnutie SIS II TAG (poradná skupina pre skúšky) | 14 | Zasadnutie k príprave skúšky SIS II M2 | AUGUST 2011 | 10, 23 | Rada pre globálne riadenie programu SIS II | 2, 9, 16, 23, 30 | Zasadnutie SIS II TAG (poradná skupina pre skúšky) | SEPTEMBER 2011 | 7, 14, 21, 28 | Rada pre globálne riadenie programu SIS II | 21 | Výbor SIS-VIS (zasadnutie technickej formácie SIS II) | 21 | Zasadnutie manažérov vnútroštátnych projektov SIS II | 6, 13, 20, 27 | Zasadnutie SIS II TAG (poradná skupina pre skúšky) | OKTÓBER 2011 | 5, 19, 26 | Rada pre globálne riadenie programu SIS II | 24 | Výbor SIS-VIS (zasadnutie technickej formácie SIS II) | 24 | Zasadnutie manažérov vnútroštátnych projektov SIS II | 4, 11, 18, 25 | Zasadnutie SIS II TAG (poradná skupina pre skúšky) | NOVEMBER 2011 | 9, 16, 23 | Rada pre globálne riadenie programu SIS II | 23 | Výbor SIS-VIS (zasadnutie technickej formácie SIS II) | 23 | Zasadnutie manažérov vnútroštátnych projektov SIS II | 8, 15, 22, 29 | Zasadnutie SIS II TAG (poradná skupina pre skúšky) | DECEMBER 2011 | 7, 14, 21 | Rada pre globálne riadenie programu SIS II | 21 | Výbor SIS-VIS (zasadnutie technickej formácie SIS II) | 21 | Zasadnutie manažérov vnútroštátnych projektov SIS II | 6, 13, 20 | Zasadnutie SIS II TAG (poradná skupina pre skúšky) | [pic][pic][pic] [1] Nariadenie Rady (ES) č. 1104/2008 z 24. októbra 2008 o prechode zo Schengenského informačného systému (SIS 1+) na Schengenský informačný systém druhej generácie (SIS II) (Ú. v. EÚ L 299, 11.8.2008, s. 1) a Rozhodnutie Rady 2008/839/SVV z 24. októbra 2008 o prechode zo Schengenského informačného systému (SIS 1+) na Schengenský informačný systém druhej generácie (SIS II) (Ú. v. EÚ L 299, 8.11.2008, s. 43). [2] Spoločný článok 10 ods. 3 nariadenia (ES) č. 1104/2008 a rozhodnutia 2008/839/SVV. [3] Spoločný článok 9 ods. 1 nariadenia (ES) č. 1104/2008 a rozhodnutia 2008/839/SVV. [4] Spoločný článok 9 ods. 2 nariadenia (ES) č. 1104/2008 a rozhodnutia 2008/839/SVV. [5] Spoločný článok 4 nariadenia Európskeho parlamentu a Rady (ES) č. 1987/2006 z 20. decembra 2006 o zriadení, prevádzke a využívaní Schengenského informačného systému druhej generácie (SIS II) (Ú. v. EÚ L 381, 28.12.2006, s. 4) a rozhodnutia Rady 2007/533/SVV z 12. júna 2007 o zriadení, prevádzke a využívaní Schengenského informačného systému druhej generácie (SIS II) (Ú. v. EÚ L 205, 7.8.2007, s. 63). [6] Nariadenie Rady (EÚ) č. 541/2010 z 3. júna 2010, ktorým sa mení a dopĺňa nariadenie Rady (ES) č. 1104/2008 o prechode zo Schengenského informačného systému (SIS 1+) na Schengenský informačný systém druhej generácie (SIS II) (Ú. v. EÚ L 155, 22.6.2010, s. 19) a nariadenie Rady (EÚ) č. 542/2010 z 3. júna 2010, ktorým sa mení a dopĺňa rozhodnutie Rady 2008/839/SVV o prechode zo Schengenského informačného systému (SIS 1+) na Schengenský informačný systém druhej generácie (SIS II) (Ú. v. EÚ L 155, 22.6.2010, s. 23), zavádzajúce článok 17a do právnych nástrojov upravujúcich prechod. [7] Spoločný článok 18 nariadenia Rady (ES) č. 1104/2008 a rozhodnutia Rady 2008/839/SVV o prechode zo Schengenského informačného systému (SIS 1+) na SIS II.